Arijana Saračević Helać

**Arijana Saračević Helać** (1964, Jajce) je novinarka, urednica i autorica dokumentarnih filmova i serijala u Informativnom i Dokumentarnom programu Federalne televizije.

## Biografija 
Rođena je 1964. u Jajcu, gdje je završila gimnaziju, a studij žurnalistike na Fakultetu političkih nauka u Sarajevu.

Nagrađena je Svjetskom novinarskom nagradom za hrabrost (IMWF) 1993. u New Yorku. Tokom rata, izvještavala je s fronta, ulica Sarajeva, bolnica i drugih napadnutih mjesta. Pored izvještavanja tokom rata u Bosni i Hercegovini, izvještavala je i tokom sukoba na Kosovu.

Bavila se i analitičkim novinarstvom, kada je pratila anomalije tranzicijskog društva, kojima je i Bosna i Hercegovina bila obilježena.

Važan segment njezina profesionalnog rada vezan je za istraživanje ratnih zločina, od tužbe BiH protiv Srbije do uhićenja Radovana Karadžića i Ratka Mladića.

Radila je u Dokumentarnom programu Federalne televizije, u istraživačkin emisijama, kao serije "Politička ubojstva", te filmova o padu Bosanske Posavine, kao i filmova "Djeca rata", o ratnom zločincu Fikretu Abdiću, te filmova o Titu, Branku Mikulić, Emeriku Blum, Pozdercima, Daytonu, Slomu SKJ, Nijazu Duraković, Aliji Isakoviću.

Njen film "Na rubu", priča o aktivnim kockarkama podrazumijevao je presedan u domaćoj televizijskoj i filmskoj industriji jer do tada nismo imali priliku gledati "živa" svjedočenja žena koje nisu mogle da se odupru kockarskom poroku.

Dokumentarni film "Znam šta je ofsajd", u produkciji Nezavisnog društva novinara Vojvodine i Udruženja BH novinari zabilježen je kao jedan od najgledanijih dokumentaraca u regionu. Film "Bosna" o prvom europskom prvaku u košarci u Jugoslaviji emotivna je priča o vremenu i vrijednostima koje su nestale, prepoznata je u regiji i nagrađena međunarodnim priznanjem. Također, dokumentarni film "Bosna" je u kratkom vremenu prikazan na tri međunarodna filmska festivala, osvojivši dvije prestižne nagrade.

Pet dokumentarnih filmova, pikazano je u kino-projekcijama u Bosni i Hercegovini i van nje. Nje film „Pucajte, ja i sad držim čas“, prikazan je na Sarajevo film festivalu 2024. nakon čega je pozvan na nekoliko međunarodnih filmskih festivala. Bila je nominirana za regionalnu nagradu "Gordana Suša".

Tokom karijere bila je dio PR tima važnih događaja od Olimpijade u Sarajevu, preko OSCE Summita 1999. do Sarajevo Art and Politics Festivala.

Po izboru svojih kolega televizijska je novinarka 2018. Osvojila je tridesetak domaćih i međunarodnih strukovnih nagrada i priznanja. Između ostalih i nagradu "Zdravko Grebo" za višedecenijski doprinos televizijskom novinarstvu i dokumentarnom filmu, koju dodjeljuje Sarajevo Fest.

## Izbor iz filmografije 
* Tito
* Blum
* Znam što je ofsajd
* 20 godina Dejtona
* Pozderci
* Biografija zločinca
* Na rubu
* Referendum, 2022.
* Talijan
* Vikić
* Čizma
* Pucajte, ja i sada držim čas

## Vanjski linkovi 
* Historija BH novinarstva, Arijana Saračević Helać
* Balkan Rules Podcast, Arijana Saračević Helać
* N1 podcast Jedan sat, Arijana Saračević Helać
* Magazin Gracija Važne minute, Arijana Saračević Helać
* FAMA Methodology, Arijana Saraečvić Helać
* Senka Kurt, Arijana Saračević Helać: Kad bih odustala pustila bih da pobijede bezakonje, korupcija, zločini i nepotizam
* Raport, Arijana Saračević Helać: Svaku noć pišem reporterima u Gazi, a ujutro prvo provjeravam da li su izdržali noć
* Eldina Zolj-Balenović, Arijana Saračević Helać o svojim filmovima: Ako ne klikne u meni, ne mogu to da radim
* Media.ba, Arijana Saračević Helać: Kako sam snimila „Bosnu“
* Radio Sarajevo, Dnevnik Arijane Saračević Helać

## Izvori 
Kategorija:Rođeni 1964.
Kategorija:Biografije, Jajce
Kategorija:Bosanskohercegovački novinari
Kategorija:Bosanskohercegovački urednici
Kategorija:Bivši studenti Univerziteta u Sarajevu
Kategorija:Živi ljudi